title: Директива 2009/34/ЕО на Европейския парламент и на Съвета от 23 април 2009 година относно общите разпоредби за измервателните уреди и за методите за метрологичен контрол (преработена) (Текст от значение за ЕИП)

text:
               28.4.2009

               BG

               Официален вестник на Европейския съюз

               L 106/7

      ДИРЕКТИВА 2009/34/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 23 април 2009 година
   относно общите разпоредби за измервателните уреди и за методите за метрологичен контрол
   (преработена)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 71/316/ЕИО на Съвета от 26 юли 1971 г. относно сближаването на законодателствата на държавите-членки, отнасящи се до общите разпоредби за измервателните уреди и за методите за метрологичен контрол (3) е била неколкократно съществено изменяна (4). Тъй като трябва да бъдат внесени допълнителни изменения, тя следва да бъде преработена от съображения за яснота.

               (2)

               Във всяка държава-членка задължителни разпоредби определят техническите характеристики на измервателните уреди и методите за метрологичен контрол. Тези изисквания се различават в отделните държави-членки. Тези различия препятстват търговията и могат да създадат неравностойни условия за конкуренция в рамките на Общността.

               (3)

               Една от целите на проверките във всяка държава-членка е да се гарантира на потребителите, че доставяните количества съответстват на платената цена. Следователно целта на настоящата директива следва да не е премахване на посочените проверки, а отстраняване на различията в нормативната уредба, доколкото тези различия представляват пречка за търговията.

               (4)

               Такива пречки за функционирането на вътрешния пазар могат да бъдат ограничени и отстранени, ако в държавите-членки се прилагат едни и същи изисквания, които първоначално допълват съществуващите национални разпоредби, а по-късно, когато са налице необходимите условия, заменят тези национални разпоредби.

               (5)

               Дори през периода, когато те съществуват заедно с националните разпоредби, общностните изисквания дават възможност на предприятията да произвеждат продукти с еднакви технически характеристики, които следователно могат да бъдат търгувани и да се ползват в цялата Общност, след като са преминали през ЕО проверки.

               (6)

               Общностните технически изисквания за дизайн и функциониране следва да гарантират, че уредите постоянно дават измервания, които са достатъчно прецизни с оглед на тяхното предназначение.

               (7)

               Спазването на техническите изисквания обикновено се потвърждава от държавите-членки преди пускането на измервателните уреди на пазара или преди тяхната първа употреба, а където е приложимо, и когато те са в експлоатация, като такова потвърждение се осъществява по-специално чрез процедури за одобрение на типа и проверка. За постигане на свободно движение на тези уреди в Общността е необходимо също така да се осигури взаимното признаване на проверките между държавите-членки и да се установят за тази цел подходящи процедури за ЕО одобрение на типа и за ЕО първоначална проверка, както и ЕО методи за метрологичен контрол в съответствие с настоящата директива и със съответните специални директиви.

               (8)

               Наличието върху измервателен уред или продукт на знаци или маркировки, показващи, че той е преминал подходяща проверка, указва, че този уред или продукт отговаря на съответните технически изисквания на Общността и затова, когато уредът или продуктът се внася или се пуска в действие, не е необходимо да се повтаря вече извършената проверка.

               (9)

               Националните метрологични правила обхващат множество категории измервателни уреди и продукти. В настоящата директива се определят общите разпоредби, отнасящи се по-специално до процедурите за ЕО одобрение на типа и за ЕО първоначална проверка, както и ЕО методите за метрологичен контрол. В директивите за изпълнение, обхващащи различните категории уреди и продукти, ще бъдат установени техническите изисквания относно дизайна, функционирането и точността, правилата за контрол и, когато е необходимо, условията, при които техническите изисквания на Общността трябва да заменят националните разпоредби, които са в сила.

               (10)

               Мерките, необходими за изпълнението на настоящата директива, следва да се приемат в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (5).

               (11)

               По-специално на Комисията следва да се предостави правомощието да изменя приложения I и II към настоящата директива, както и приложенията към специалните директиви. Тъй като тези мерки са от общ характер и са предназначени да изменят несъществени елементи на настоящата директива и на специалните директиви, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (12)

               Новите елементи, въведени в настоящата директива, се отнасят единствено до процедурите на комитета. Следователно те не се нуждаят от транспониране от държавите-членки.

               (13)

               Настоящата директива не следва да засяга задълженията на държавите-членки относно сроковете за транспониране в националното законодателство на директивите, посочени в приложение III, част Б,

         ПРИЕХА НАСТОЯЩАТА ДИРЕКТИВА:
   ГЛАВА I

      ОСНОВНИ ПРИНЦИПИ

   Член 1
   1.   Настоящата директива се прилага за:

               а)

               уредите, както са определени в параграф 2;

               б)

               мерните единици, хармонизацията на методите за измерване и метрологичен контрол и, където е приложимо, за необходимите средства за прилагане на тези методи;

               в)

               предписанието, методите за измерване, метрологичния контрол, както и маркирането на количествата предварително опаковани продукти.

         2.   За целите на настоящата директива „уреди“ означава измервателните уреди, частите на тези измервателни уреди, допълнителните устройства и измервателното оборудване.
   3.   Никоя държава-членка не може на основание настоящата директива и специалните директиви, свързани с нея, да препятства, забранява или ограничава пускането на пазара и/или въвеждането в експлоатация на уред или продукт, описан в параграф 1, ако този уред или продукт носи ЕО маркировки и/или знаци в съответствие с условията, предвидени в настоящата директива и в специалните директиви, отнасящи се до въпросния уред или продукт.
   4.   Държавите-членки придават на ЕО одобрението на типа и на ЕО първоначалната проверка същата стойност, която придават на съответстващите им национални мерки.
   5.   Специалните директиви относно въпросите, посочени в параграф 1, определят:

               —

               по-специално измервателните процедури и характеристики и техническите изисквания за конструкцията и функционирането на уредите, посочени в параграф 1, буква а),

               —

               изискванията относно параграф 1, букви б) и в).

         6.   Специалните директиви може да определят датата, на която съществуващите национални разпоредби се заменят с общностните разпоредби.
   ГЛАВА II

      ЕО ОДОБРЕНИЕ НА ТИПА

   Член 2
   1.   Държавите-членки предоставят ЕО одобрение на типа в съответствие с разпоредбите на настоящата директива и на съответните специални директиви.
   2.   ЕО одобрението на типа на уредите о-представлява допускането им до ЕО първоначална проверка, а когато не е необходима такава, разрешението за пускането им на пазара и/или за въвеждането им в експлоатация. Ако специалната/ите директива/и, приложима/и към дадена категория уреди, освобождава/т тази категория от ЕО одобрение на типа, уредите от тази категория се допускат директно за ЕО първоначална проверка.
   3.   Ако апаратурата за проверка, с която разполагат, го позволява, държавите-членки предоставят ЕО одобрение на типа за всеки уред, удовлетворяващ изискванията на настоящата директива и на специалните директиви, отнасящи се до въпросния уред.
   4.   Заявление за ЕО одобрение на типа може да подава само производителят или негов представител, установен в Общността. Заявление за един и същ уред може да се подава само в една държава-членка.
   5.   Държавата-членка, предоставила ЕО одобрение на типа, предприема необходимите мерки, за да бъде информирана за всички модификации или допълнения към одобрения тип. Тя информира останалите държави-членки за такива промени.
   Модификациите или допълненията към одобрен тип трябва да получат допълнително ЕО одобрение на типа от държавата-членка, предоставила ЕО одобрение на типа, когато те оказват влияние или биха могли да окажат влияние върху резултатите от измерването или върху предписаните условия за използване на този уред.
   Въпреки това за модифициран тип се предоставя ново ЕО одобрение на типа вместо допълнение към сертификата за ЕО одобрение на типа, ако модификацията е извършена след изменението или адаптирането на разпоредбите на настоящата директива или на съответната специална директива по такъв начин, че модифицираният тип може да бъде одобрен само съгласно новите разпоредби.
   Член 3
   Когато ЕО одобрение на типа е предоставено за спомагателни приспособления, това одобрение уточнява:

               а)

               типовете уреди, към които могат да бъдат прикачени тези приспособления или в които те могат да бъдат вграждани;

               б)

               общите условия за цялостното функциониране на уредите, за които приспособленията са одобрени.

         Член 4
   Когато уредът е преминал успешно изследване за ЕО одобрение на типа, предвидено в настоящата директива и в специалните директиви, отнасящи се до този уред, държавата-членка, извършила това изследване, издава сертификат за ЕО одобрение на типа.
   Държавата-членка изпраща този сертификат на заявителя.
   В случаите, предвидени в член 11 от настоящата директива или в специална директива, заявителят трябва, а във всички случаи може да сложи или да нареди да бъде сложен на всеки уред, съответстващ на одобрения тип, знака за ЕО одобрение, посочен в сертификата.
   Член 5
   1.   ЕО одобрението на типа е валидно 10 години. Този срок може да се удължава с последователни периоди от 10 години. Няма ограничение за броя на уредите, които може да се произвеждат съгласно одобрения тип.
   ЕО одобренията на типа, издадени въз основа на разпоредбите на настоящата директива и на специална директива, не може да се удължават след датата на влизане в сила на измененията или адаптирането на тези общностни разпоредби, в случаите, в които тези ЕО одобрения на типа не биха могли да бъдат издадени въз основа на новите разпоредби.
   Когато срокът на ЕО одобрението на типа не е удължен, това одобрение продължава да бъде в сила спрямо уредите, които вече са в експлоатация.
   2.   Когато се използват нови техники, които не са предвидени в специална директива, може да се предостави ограничено ЕО одобрение на типа след предварителни консултации с останалите държави-членки.
   То може да съдържа следните ограничения:

               а)

               ограничение относно броя на уредите, за които се отнася одобрението;

               б)

               задължение да се уведомят компетентните органи за местата на инсталиране;

               в)

               ограничения относно употребата;

               г)

               специални ограничения относно използвания метод.

         То може да се предостави само ако:

               а)

               е влязла в сила специалната директива за тази категория уреди;

               б)

               не е налице дерогация от максимално допустими грешки, определени в специалните директиви.

         Срокът на валидност на такова одобрение не превишава две години. Той може да се удължи с до три години.
   3.   Държавата-членка, която е предоставила ограничено ЕО одобрение на типа, посочено в параграф 2, подава заявление за адаптиране към техническия прогрес на приложения I и II към настоящата директива, където е приложимо, и на специалните директиви, съгласно процедурата, посочена в член 17, параграф 2, от момента, в който счита, че е доказана годността на нова техника.
   Член 6
   Когато ЕО одобрението на типа не се изисква за категория уреди, които отговарят на изискванията на специална директива, производителят може, на своя собствена отговорност, да постави върху уредите от тази категория специалния знак, описан в приложение I, точка 3.3.
   Член 7
   1.   Държавата-членка, която е предоставила ЕО одобрение на типа, може да го отнеме:

               а)

               ако уредите, за които е предоставено това одобрение, не отговарят на одобрения тип или на разпоредбите на съответната специална директива;

               б)

               ако метрологичните изисквания, конкретизирани в сертификата за одобрение или в разпоредбите на член 5, параграф 2, не са спазени;

               в)

               ако установи, че одобрението е предоставено неправомерно.

         2.   Държавата-членка, която е предоставила ЕО одобрение на типа, трябва да го отнеме, ако уредите, за чийто тип е предоставено одобрението, покажат по време на експлоатацията си дефект от общ характер, който ги прави негодни за употреба по предназначение.
   3.   Ако държавата-членка, която е предоставила ЕО одобрение на типа, е информирана от друга държава-членка за наличието на един от случаите, посочени в параграфи 1 и 2, тя също така взема мерките, предвидени в същите параграфи, след консултация с тази друга държава-членка.
   4.   Държава-членка, която декларира, че е налице случаят, посочен в параграф 2, може да забрани пускането на пазара и въвеждането в експлоатация на съответните уреди до следващо нареждане.
   Тя информира незабавно другите държави-членки и Комисията, като посочва основанията за своето решение.
   Същата процедура се прилага в случаите, посочени в параграф 1, по отношение на уредите, които са били освободени от ЕО първоначална проверка, ако производителят, след надлежно предупреждение, не приведе уредите в съответствие с одобрения тип или с изискванията на съответната специална директива.
   5.   Ако държавата-членка, която е предоставила ЕО одобрението на типа, оспори наличието на случая, посочен в параграф 2, за който тя е била информирана, или оспори основателността на мерките, взети съгласно параграф 4, съответните държави-членки полагат усилия да разрешат спора.
   Комисията бива информирана. При необходимост тя провежда подходящи консултации с цел разрешаване на спора.
   ГЛАВА III

      ПЪРВОНАЧАЛНА ПРОВЕРКА

   Член 8
   1.   ЕО първоначалната проверка включва изследване на нов или преработен уред и потвърждение на съответствието му с одобрения тип и/или с разпоредбите на настоящата директива и на специалните директиви, отнасящи се до въпросния уред. Тя се удостоверява с маркировката за ЕО първоначална проверка.
   2.   ЕО първоначалната проверка на уредите може да се извърши по начин, различен от проверка на единицата, в случаите, предвидени в специалните директиви, и в съответствие с приетите процедури.
   3.   Ако оборудването им го позволява, държавите-членки извършват ЕО първоначалната проверка на представените уреди, с която удостоверяват, че те притежават измервателните характеристики и отговарят на техническите изисквания за конструкцията и функционирането, определени в специалните директиви относно тази категория уреди.
   4.   В случая с уреди, върху които е поставена маркировка за ЕО първоначална проверка, предвиденото в член 1, параграф 3 задължение на държавите-членки е в сила до края на годината, следваща тази, в която е поставена маркировката за ЕО първоначална проверка, освен ако специална директива не предвижда по-дълъг срок.
   Член 9
   1.   При представяне на уред за ЕО първоначална проверка държавата-членка, която извършва изследването, определя:

               а)

               дали уредът принадлежи към категория, освободена от ЕО одобрение на типа, и ако това е така, дали той отговаря на техническите изисквания за конструкцията и функционирането, определени в специалните директиви, отнасящи се до този уред;

               б)

               дали уредът е получил ЕО одобрение на типа и, ако това е така, дали отговаря на одобрения тип и на специалните директиви, отнасящи се до този уред, които са в сила на датата на издаването на това ЕО одобрение на типа.

         2.   Изследването, извършено при ЕО първоначалната проверка, се отнася по-специално, в съответствие със специалните директиви, до:

               а)

               метрологичните характеристики;

               б)

               максимално допустимите грешки;

               в)

               конструкцията, доколкото същата гарантира, че измервателните характеристики няма значително да се влошат при нормални условия на употреба;

               г)

               наличието на предписаните обозначения и табелки с щемпели или мястото, позволяващо поставянето на маркировки за ЕО първоначална проверка.

         Член 10
   Когато уредът е преминал успешно ЕО първоначалната проверка в съответствие с изискванията на настоящата директива и на специалните директиви, върху този уред се поставят маркировките за ЕО частична или окончателна проверка, описани в приложение II, точка 3, на отговорност на съответната държава-членка, съгласно правилата, предвидени в посочената точка.
   Член 11
   Когато ЕО първоначална проверка не се изисква за дадена категория уреди, които отговарят на изискванията на специална директива, производителят поставя на своя отговорност върху уредите от тази категория специалния символ, описан в точка 3.4 от приложение I.
   ГЛАВА IV

      РАЗПОРЕДБИ, ОБЩИ ЗА ЕО ОДОБРЕНИЕ НА ТИПА И ЗА ЕО ПЪРВОНАЧАЛНА ПРОВЕРКА

   Член 12
   Държавите-членки предприемат всички необходими мерки за предотвратяване използването върху уредите на маркировки или надписи, които биха могли да бъдат объркани с ЕО знаци или маркировки.
   Член 13
   Всяка държава-членка нотифицира на останалите държави-членки и Комисията службите, агенциите и институтите, които са надлежно оправомощени да извършват изследванията, предвидени в настоящата директива и в специалните директиви, и да издават сертификати за ЕО одобрение на типа, както и да поставят маркировките за ЕО първоначална проверка.
   Член 14
   Държавите-членки може да изискват предписаните надписи да бъдат на техния официален език или езици.
   ГЛАВА V

      ПРОВЕРКА НА УРЕДИТЕ В ЕКСПЛОАТАЦИЯ

   Член 15
   Специалните директиви определят точно изискванията за проверка на уредите в експлоатация, които носят ЕО маркировки или знаци, и по-специално максимално допустимите грешки, разрешени при експлоатация. Ако националните разпоредби относно уредите, които не носят ЕО маркировки или знаци, предвиждат по-малко строги изисквания, последните могат да служат като критерии за проверка.
   ГЛАВА VI

      АДАПТИРАНЕ НА ДИРЕКТИВИТЕ КЪМ ТЕХНИЧЕСКИЯ ПРОГРЕС

   Член 16
   Измененията, необходими за адаптиране към техническия прогрес на приложения I и II към настоящата директива и приложенията към специалните директиви, посочени в член 1, се приемат от Комисията. Тези мерки, предназначени да изменят несъществени елементи на настоящата директива и на специалните директиви, се приемат в съответствие с процедурата по регулиране с контрол, посочена в член 17, параграф 2.
   Въпреки това тази процедура не се прилага нито за главата, отнасяща се до имперските мерни единици от приложението към директивата за мерните единици, нито за приложенията, отнасящи се до количествения диапазон на предварително опакованите количества продукти, към директивите за предварително опаковани продукти.
   Член 17
   1.   Комисията се подпомага от Комитета за адаптиране към техническия прогрес на директивите, посочени в член 16.
   2.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се взимат предвид разпоредбите на член 8 от него.
   ГЛАВА VII

      ЗАКЛЮЧИТЕЛНИ РАЗПОРЕДБИ

   Член 18
   Подробно се мотивират всички решения, взети съгласно разпоредбите, приети в изпълнение на настоящата директива и на специалните директиви, отнасящи се до въпросните уреди, с които се отказва предоставянето на ЕО одобрение на типа или удължаването на срока му, с които се отнема ЕО одобрение на типа или удължаване на срока му, с които се отказва извършване на ЕО първоначална проверка или се забранява пускането на пазара или въвеждането в експлоатация. Такива откази, отнемания или забрани се съобщават на заинтересованото лице, като се посочват средствата за правна защита, предвидени в действащото законодателство в държавите-членки, както и сроковете, в които тези средства могат да бъдат упражнени.
   Член 19
   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 20
   Директива 71/316/ЕИО, изменена с актовете, посочени в приложение III, част А, се отменя, без да се засягат задълженията на държавите-членки относно сроковете за транспониране в националното законодателство на директивите, които са посочени в приложение III, част Б.
   Позоваванията на отменената директива се считат за позовавания на настоящата директива и се четат в съответствие с таблицата на съответствието в приложение IV.
   Член 21
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 22
   Адресати на настоящата директива са държавите-членки.

      Съставено в Страсбург на 23 април 2009 година.

            За Европейския парламент

            Председател

         H.-G. PÖTTERING

            За Съвета

            Председател

         P. NEČAS

      (1)  Становище от 22 октомври 2008 г. (все още непубликувано в Официален вестник).

      (2)  Становище на Европейския парламент от 4 декември 2008 г. (все още непубликувано в Официален вестник) и решение на Съвета от 23 март 2009 г.

      (3)  ОВ L 202, 6.9.1971 г., стр. 1.

      (4)  Вж. приложение III, част А.

      (5)  ОВ L 184, 17.7.1999 г., стр. 23.

      ПРИЛОЖЕНИЕ I

         ЕО ОДОБРЕНИЕ НА ТИПА

      1.   Заявление за ЕО одобрение на типа

                  1.1.

                  Заявлението и свързаната с него кореспонденция се съставят на официален език в съответствие със законодателството на държавата-членка, в която се подава заявлението. Държавата-членка има правото да изиска приложените документи също да бъдат на същия официален език.
                  Заявителят изпраща едновременно на всички държави-членки копие от своето заявление.

                  1.2.

                  Заявлението съдържа следната информация:

                              а)

                              името и адреса на производителя или на предприятието, на неговия представител или на заявителя;

                              б)

                              категорията уред;

                              в)

                              предназначената употреба;

                              г)

                              измервателните характеристики;

                              д)

                              търговското обозначение, ако има такова, или типа.

                  1.3.

                  Заявлението се придружава от необходимите за неговата оценка документи в два екземпляра, а именно:

                              1.3.1.

                              Описание по-специално на:

                                          а)

                                          конструкцията и функционирането на уреда;

                                          б)

                                          приспособленията за сигурност, които осигуряват правилно функциониране;

                                          в)

                                          средствата за регулиране и настройка;

                                          г)

                                          местата, предназначени за:

                                                      —

                                                      маркировки за проверка,

                                                      —

                                                      щемпели (когато е приложимо).

                              1.3.2.

                              Скици на общото устройство и, когато е необходимо, детайлни скици на важните съставни части.

                              1.3.3.

                              Схема, която илюстрира принципите на действие и, когато е необходимо, снимка.

                  1.4.

                  Заявлението се придружава, когато е приложимо, от документи относно вече предоставените национални одобрения.

            2.   Изследване за ЕО одобрение

                  2.1.

                  Изследването включва:

                              2.1.1.

                              Проучване на документите и изследване на измервателните характеристики на типа в лабораториите на метрологичната служба, в одобрени лаборатории или на мястото на производство, доставка или инсталиране.

                              2.1.2.

                              Ако измервателните характеристики на типа са известни в детайли, се прави само проучване на представените документи.

                  2.2.

                  Изследването обхваща цялостното действие на уреда при нормални условия на употреба. При такива условия уредът трябва да запази изискваните измервателни характеристики.

                  2.3.

                  Видът и обхватът на изследването, посочено в точка 2.1, може да бъдат определени от специалните директиви.

                  2.4.

                  Метрологичната служба може да изиска от заявителя да предостави на разположение стандартите и подходящите средства в смисъл на материали и помощен персонал за провеждането на изпитванията за одобрение.

            3.   ЕО сертификат и знак за одобрение

                  3.1.

                  Сертификатът възпроизвежда резултатите от изследването на типа и определя другите изисквания, които трябва да бъдат изпълнени. Той се придружава от описания, скици и схеми, необходими за идентифицирането на типа и за обясняването на неговото функциониране. Знакът за одобрение, предвиден в член 4, се състои от стилизирана буква ε и съдържа:

                              —

                              в горната част отличителната/ите главна/и буква/и на държавата-членка, предоставила одобрението (B за Белгия, BG за България, CZ за Чешката република, DK за Дания, D за Германия, EST за Естония, IRL за Ирландия, EL за Гърция, Е за Испания, F за Франция, I за Италия, CY за Кипър, LV за Латвия, LT за Литва, L за Люксембург, H за Унгария, М за Малта, NL за Нидерландия, А за Австрия, PL за Полша, Р за Португалия, RO за Румъния, SI за Словения, SK за Словакия, FI за Финландия, S за Швеция, UK за Обединеното кралство) и последните две цифри от годината на одобрение,

                              —

                              в долната част обозначение, което трябва да се определи от метрологичната служба, предоставила одобрението (идентификационен номер).

                        Образец на такъв знак за одобрение е даден в точка 6.1.

                  3.2.

                  В случай на ограничено ЕО одобрение знакът се допълва от буква Р със същите размери като стилизираната буква ε и се поставя пред тази буква.
                  Образец на знак за ограничено одобрение е даден в точка 6.2.

                  3.3.

                  Знакът, посочен в член 6, е същият като знака за ЕО одобрение, с изключение на това, че стилизираната буква ε е обърната симетрично по отношение на вертикалната ос и не съдържа никакви други обозначения, освен ако специалните директиви не предвиждат друго.
                  Образец на този знак е даден в точка 6.3.

                  3.4.

                  Знакът, посочен в член 11, е същият като знака за ЕО одобрение, в шестоъгълник.
                  Образец на такъв знак е даден в точка 6.4.

                  3.5.

                  Знаците, посочени в точки 3.1—3.4 и поставени от производителя в съответствие с разпоредбите на настоящата директива, трябва да се поставят на видно място на всеки уред и на всяко допълнително приспособление, представени за проверка, и трябва да са четливи и незаличими. Ако тяхното поставяне е свързано с технически затруднения, изключения могат да се предвидят в специалните директиви или да се приемат след постигането на съгласие между метрологичните служби на държавите-членки.

            4.   Депозиране на образец
      В случаите, предвидени в специалните директиви, службата, предоставила одобрението, може, ако сметне това за необходимо, да изиска депозирането на образец на уреда, за който е предоставено одобрение. Вместо този образец на уреда службата може да разреши депозирането на части от уреда, на макети или на скици и посочва това в ЕО сертификата за одобрение.
      5.   Съобщаване на одобрението

                  5.1.

                  В същото време, в което се уведомява заинтересованото лице, копия от ЕО сертификата за одобрение се изпращат на Комисията и на другите държави-членки; последните могат също така да получат копия от докладите от метрологичните изследвания, ако желаят.

                  5.2.

                  Отнемането на ЕО одобрение на типа, както и други факти относно обхвата и валидността на ЕО одобрението на типа са също предмет на процедурата за съобщаване, посочена в точкa 5.1.

                  5.3.

                  Държавата-членка, която откаже да предостави ЕО одобрение на типа, информира за решението си другите държави-членки и Комисията.

            6.   Знаци, отнасящи се до ЕО одобрение на типа

                  6.1.

                  Знак за ЕО одобрение на типа

                              Пример:

                              ЕО одобрение на типа, предоставено от метрологичната служба на Германия през 1971 г. (вж. точка 3.1, първо тире)
                              Идентификационен номер на ЕО одобрението на типа (вж. точка 3.1, второ тире)

                  6.2.

                  Знак за ограничено ЕО одобрение на типа (вж.точка 3.2)

                              Пример:

                              Ограничено ЕО одобрение на типа, предоставено от метрологичната служба на Германия през 1971 г.
                              Идентификационен номер на ограничено ЕО одобрение на типа.

                  6.3.

                  Знак за освобождаване от ЕО одобрение на типа (вж. точка 3.3)

                              Пример:

                  6.4.

                  Знак за ЕО одобрение на типа при освобождаване от ЕО първоначална проверка
                  (вж. точка 3.4)

                              Пример:

                              ЕО одобрение на типа, предоставено от метрологичната служба на Германия през 1971 г.
                              Идентификационен номер на ЕО одобрението на типа.

      ПРИЛОЖЕНИЕ II
      ЕО ПЪРВОНАЧАЛНА ПРОВЕРКА
      1.   Общи положения.

                  1.1.

                  ЕО първоначалната проверка може да се извърши на един или повече етапи. (обикновено два).

                  1.2.

                  При спазване на разпоредбите на специалните директиви:

                              1.2.1.

                              ЕО първоначална проверка се извършва на един етап по отношение на уреди, които представляват едно цяло при напускането на фабриката, т.е. уреди, които принципно могат да бъдат прехвърлени до мястото на тяхното инсталиране, без да трябва първо да бъдат разглобени.

                              1.2.2.

                              ЕО първоначална проверка се извършва на два или повече етапи за уреди, чието правилно функциониране зависи от условията, при които те са инсталирани или се използват.

                              1.2.3.

                              Първият етап от процедурата на проверка трябва да гарантира по-специално, че уредът съответства на одобрения тип или, в случая с уреди, освободени от ЕО одобрение на типа, че те отговарят на изискванията, приложими за тях.

            2.   Място на ЕО първоначалната проверка.

                  2.1.

                  Ако специалните директиви не уточняват мястото, където трябва да се извърши проверката, уредите, които трябва да бъдат проверени само на един етап, се проверяват на мястото, избрано от съответната метрологична служба.

                  2.2.

                  Уредите, които трябва да бъдат проверени на два или повече етапи, се проверяват от териториалната компетентна метрологична служба.

                              2.2.1.

                              Последният етап на проверката трябва да бъде на мястото на инсталиране.

                              2.2.2.

                              Другите етапи се извършват, както е предвидено в точка 2.1.

                  2.3.

                  По-специално когато проверката става извън бюрото за проверка, метрологичната служба, която извършва проверката, може да изиска от заявителя:

                              —

                              да предостави на нейно разположение еталоните и подходящи средства като материали и помощен персонал за извършването на проверката,

                              —

                              да предостави копие от ЕО сертификата за одобрение.

            3.   Маркировки за ЕО първоначална проверка
      3.1.   Описание на маркировките за ЕО първоначална проверка

                  3.1.1.

                  При спазване на разпоредбите на специалните директиви маркировките за ЕО първоначална проверка, поставени съгласно точка 3.3, са следните:

                              3.1.1.1.

                              Маркировката за ЕО окончателна проверка се състои от два щемпела:

                                          а)

                                          първият се състои от малка буква „е“, съдържаща:

                                                      —

                                                      в горната половина отличителната/ите главна/и буква/и на държавата-членка, в която е била извършена първоначалната проверка (B за Белгия, BG за България, CZ за Чешката република, DK за Дания, D за Германия, EST за Естония, IRL за Ирландия, EL за Гърция, Е за Испания, F за Франция, I за Италия, CY за Кипър, LV за Латвия, LT за Литва, L за Люксембург, H за Унгария, М за Малта, NL за Нидерландия, А за Австрия, PL за Полша, Р за Португалия, RO за Румъния, SI за Словения, SK за Словакия, FI за Финландия, S за Швеция, UK за Обединеното кралство), когато е необходимо заедно с една или две цифри, които идентифицират териториалното или функционалното подразделение,

                                                      —

                                                      в долната половина отличителния номер на проверяващия агент или на бюрото за проверка;

                                          б)

                                          вторият щемпел се състои от последните две цифри на годината на проверката, в шестоъгълник.

                              3.1.1.2.

                              Маркировката за ЕО частична проверка се състои само от първия щемпел. Тя служи също така като печат.

            3.2.   Форма и размери на маркировките

                  3.2.1.

                  Приложените изображения показват формата, размерите и контурите на буквите и цифрите, предвидени за маркировки за ЕО първоначална проверка в точка 3.1; първите две изображения представляват съставните части на щемпела, а третото е пример за щемпел. Дадените в изображенията размери са относителни величини, изразени като функция на диаметъра на кръга, описан около малката буква „е“ и около полето на шестоъгълника.
                  Действителните диаметри на кръговете, описани около маркировките, са 1,6 mm, 3,2 mm, 6,3 mm, 12,5 mm.

                  3.2.2.

                  Метрологичните служби на държавите-членки взаимно обменят оригиналните изображения на маркировките за ЕО първоначална проверка, съответстващи на образците на изображенията, приложени тук.

            3.3.   Поставяне на маркировките

                  3.3.1.

                  Маркировката за ЕО окончателна проверка се поставя на съответното място на уреда, когато последният е напълно проверен и е признат за съответстващ на ЕО изискванията.

                  3.3.2.

                  Маркировката за ЕО частична проверка се поставя:

                              3.3.2.1.

                              В случаите на проверка на няколко етапа за уреда или за част от уреда, която изпълнява условията, предвидени за операциите, различни от онези на мястото на инсталиране, на мястото, където е поставена табелката с щемпел, или на което и да е друго място, определено в специалните директиви.

                              3.3.2.2.

                              Във всички случаи като печат и на местата, предвидени в специалните директиви.

      ПРИЛОЖЕНИЕ III

         ЧАСТ A

         Отменена директива и списък на последващите ѝ изменения

      (посочени в член 20)

                  Директива 71/316/ЕИО на Съвета
                  (ОВ L 202, 6.9.1971 г., стр. 1)

                  Акт за присъединяване от 1972 г., приложение I, точка X.12
                  (ОВ L 73, 27.3.1972 г., стр. 118)

                  Директива 72/427/ЕИО на Съвета
                  (ОВ L 291, 28.12.1972 г., стр. 156)

                  Акт за присъединяване от 1979 г., приложение I, точка X.А
                  (ОВ L 291, 19.11.1979 г., стр. 108)

                  Директива 83/575/ЕИО на Съвета
                  (ОВ L 332, 28.11.1983 г., стр. 43)

                  Акт за присъединяване от 1985 г., приложение I, точка IX.А.7
                  (ОВ L 302, 15.11.1985 г., стр. 212)

                  Директива 87/354/ЕИО на Съвета
                  (ОВ L 192, 11.7.1987 г., стр. 43)

                  Единствено по отношение на позоваванията на Директива 71/316/ЕИО в член 1 и в приложението, точка 4

                  Директива 87/355/ЕИО на Съвета
                  (ОВ L 192, 11.7.1987 г., стр. 46)

                  Директива 88/665/ЕИО на Съвета
                  (ОВ L 382, 31.12.1988 г., стр. 42)

                  Единствено член 1, параграф 1

                  Акт за присъединяване от 1994 г., приложение I, точка XI.В.VII.1
                  (ОВ C 241, 29.8.1994 г., стр. 211)

                  Регламент (ЕО) № 807/2003 на Съвета
                  (ОВ L 122, 16.5.2003 г., стр. 36)

                  Единствено приложение III, точка 5

                  Акт за присъединяване от 2003 г., приложение II, точка I.Г.1
                  (ОВ L 236, 23.9.2003 г., стp. 64)

                  Директива 2006/96/ЕО на Съвета
                  (ОВ L 363, 20.12.2006 г., стp. 81)

                  Единствено по отношение на позоваванията на Директива 71/316/ЕИО в член 1 и в приложението, буква Б.1

                  Директива 2007/13/ЕО на Комисията
                  (ОВ L 73, 13.3.2007 г., стp. 10)

         ЧАСТ Б

         Срокове за транспониране в националното законодателство

      (посочени в член 20)

                  Директиви

                  Срок за транспониране

                  71/316/ЕИО

                  30 януари 1973 г.

                  83/575/ЕИО

                  1 януари 1985 г.

                  87/354/ЕИО

                  31 декември 1987 г.

                  87/355/ЕИО

                  31 декември 1987 г.

                  2006/96/ЕО

                  1 януари 2007 г.

                  2007/13/ЕО

                  9 март 2008 г.

      ПРИЛОЖЕНИЕ IV

         ТАБЛИЦА НА СЪОТВЕТСТВИЕТО

                  Директива 71/316/ЕИО

                  Настоящата директива

                  Член 1, параграф 1, буква a)

                  Член 1, параграф 1, буква a) и параграф 2

                  Член 1, параграф 1, буква б)

                  Член 1, параграф 1, буква б)

                  Член 1, параграф 1, буква в)

                  Член 1, параграф 1, буква в)

                  Член 1, параграф 2

                  Член 1, параграф 3

                  Член 1, параграф 3

                  Член 1, параграф 4

                  Член 1, параграф 4, първа алинея

                  Член 1, параграф 5

                  Член 1, параграф 4, втора алинея

                  Член 1, параграф 6

                  Член 2, параграф 1

                  Член 2, параграф 2

                  Член 2, параграф 2

                  Член 2, параграф 3

                  Член 2, параграф 3

                  Член 2, параграф 4

                  Член 2, параграф 4

                  Член 2, параграф 5

                  Член 2, параграф 5

                  Член 2, параграф 1

                  Член 3, уводни думи

                  Член 3, уводни думи

                  Член 3, първо тире

                  Член 3, буква a)

                  Член 3, второ тире

                  Член 3, буква б)

                  Член 4, първо изречение

                  Член 4, първа и втора алинея

                  Член 4, второ изречение

                  Член 4, трета алинея

                  Член 5, параграф 1

                  Член 5, параграф 1

                  Член 5, параграф 2, първа алинея

                  Член 5, параграф 2, първа алинея

                  Член 5, параграф 2, втора алинея, уводни думи

                  Член 5, параграф 2, втора алинея, уводни думи

                  Член 5, параграф 2, втора алинея, първо тире

                  Член 5, параграф 2, втора алинея, буква a)

                  Член 5, параграф 2, втора алинея, второ тире

                  Член 5, параграф 2, втора алинея, буква б)

                  Член 5, параграф 2, втора алинея, трето тире

                  Член 5, параграф 2, втора алинея, буква в)

                  Член 5, параграф 2, втора алинея, четвърто тире

                  Член 5, параграф 2, втора алинея, буква г)

                  Член 5, параграф 2, трета алинея, уводни думи

                  Член 5, параграф 2, трета алинея, уводни думи

                  Член 5, параграф 2, трета алинея, първо тире

                  Член 5, параграф 2, трета алинея, буква а)

                  Член 5, параграф 2, трета алинея, второ тире

                  Член 5, параграф 2, трета алинея, буква б)

                  Член 5, параграф 2, четвърта алинея

                  Член 5, параграф 2, четвърта алинея

                  Член 5, параграф 3

                  Член 5, параграф 3

                  Член 6

                  Член 6

                  Член 7, параграфи 1, 2 и 3

                  Член 7, параграфи 1, 2 и 3

                  Член 7, параграф 4, първо изречение

                  Член 7, параграф 4, първа алинея

                  Член 7, параграф 4, второ изречение

                  Член 7, параграф 4, втора алинея

                  Член 7, параграф 4, трето изречение

                  Член 7, параграф 4, трета алинея

                  Член 7, параграф 5

                  Член 7, параграф 5

                  Член 8, параграф 1, буква a)

                  Член 8, параграф 1

                  Член 8, параграф 1, буква б)

                  Член 8, параграф 2

                  Член 8, параграф 2

                  Член 8, параграф 3

                  Член 8, параграф 3

                  Член 8, параграф 4

                  Член 9, параграф 1

                  Член 9, параграф 1

                  Член 9, параграф 2, уводни думи

                  Член 9, параграф 2, уводни думи

                  Член 9, параграф 2, първо тире

                  Член 9, параграф 2, буква a)

                  Член 9, параграф 2, второ тире

                  Член 9, параграф 2, буква б)

                  Член 9, параграф 2, трето тире

                  Член 9, параграф 2, буква в)

                  Член 9, параграф 2, четвърто тире

                  Член 9, параграф 2, буква г)

                  Членове 10 и 11

                  Членове 10 и 11

                  Членове 12, 13 и 14

                  Членове 12, 13 и 14

                  Член 15

                  Член 15

                  Член 16, първо изречение

                  Член 16, първа алинея

                  Член 16, второ изречение

                  Член 16, втора алинея

                  Член 17

                  —

                  Член 18, параграф 1

                  Член 17, параграф 1

                  Член 18, параграф 2, първа алинея

                  Член 17, параграф 2

                  Член 18, параграф 2, втора алинея

                  —

                  Член 18, параграф 3

                  —

                  Член 19

                  Член 18

                  Член 20, параграф 1

                  —

                  Член 20, параграф 2

                  Член 19

                  —

                  Членове 20 и 21

                  Член 21

                  Член 22

                  Приложение I

                  Приложение I

                  Точки 1 и 1.1

                  Точки 1 и 1.1

                  Точка 1.2, уводни думи

                  Точка 1.2, уводни думи

                  Точка 1.2, първо тире

                  Точка 1.2, буква a)

                  Точка 1.2, второ тире

                  Точка 1.2, буква б)

                  Точка 1.2, трето тире

                  Точка 1.2, буква в)

                  Точка 1.2, четвърто тире

                  Точка 1.2, буква г)

                  Точка 1.2, пето тире

                  Точка 1.2, буква д)

                  Точка 1.3

                  Точка 1.3

                  Точка 1.3.1, уводни думи

                  Точка 1.3.1, уводни думи

                  Точка 1.3.1, първо тире

                  Точка 1.3.1, буква a)

                  Точка 1.3.1, второ тире

                  Точка 1.3.1, буква б)

                  Точка 1.3.1, трето тире

                  Точка 1.3.1, буква в)

                  Точка 1.3.1, четвърто тире

                  Точка 1.3.1, буква г)

                  Точка 1.3.2 — точка 5

                  Точка 1.3.2 — точка 5

                  Точка 5.2

                  Точка 5.1

                  Точка 5.3

                  Точка 5.2

                  Точка 5.4

                  Точка 5.3

                  Точка 6 — точка 6.4

                  Точка 6 — точка 6.4

                  Приложение II

                  Приложение II

                  —

                  Приложение III

                  —

                  Приложение IV


title: Директива 2006/114/ЕО на Европейския парламент и на Съвета от 12 декември 2006 година относно заблуждаващата и сравнителната реклама (кодифицирана версия)Текст от значение за ЕИП.

text:
Важна правна забележка

|

32006L0114

Официален вестник n° L 376 , 27/12/2006 стр. 0021 - 0027

		Директива 2006/114/ЕО на Европейския парламент и на Съветаот 12 декември 2006 годинаотносно заблуждаващата и сравнителната реклама(кодифицирана версия)(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията,като взеха предвид становището на Европейския икономически и социален комитет [1],в съответствие с процедурата, предвидена в член 251 от Договора [2],като имат предвид, че:(1) Директива 84/450/ЕИО на Съвета от 10 септември 1984 г. относно заблуждаващата и сравнителна реклама [3] е била изменяна съществено няколко пъти [4]. С оглед по-голяма яснота и рационалност, посочената директива следва да бъде кодифицирана.(2) Съществуват съществени разлики в законодателството, прилагано в държавите-членки, за борба със заблуждаващата реклама. Доколкото рекламата се простира отвъд границите на отделните държави-членки, тя има пряко въздействие върху нормалното функциониране на вътрешния пазар.(3) Заблуждаващата и незаконната сравнителна реклама може да доведе до нарушаване на правилата на конкуренцията в рамките на вътрешния пазар.(4) Рекламата, независимо дали включва договор, влияе върху икономическото благосъстояние на потребители и търговци.(5) Разликите в законодателството на отделните държави-членки в областта на заблуждаващата търговска реклама възпрепятстват осъществяването на рекламни кампании отвъд националните граници и по този начин влияят на свободното движение на стоки и предоставянето на услуги.(6) Пълното изграждане на функциониращ вътрешен пазар предполага широк диапазон на избор. Предвид това, че потребителите и търговците могат и трябва да използват вътрешния пазар по най-добрия начин и че рекламата е много важно средство за създаване на същински пазар за всички стоки и услуги на територията на Общността, основните разпоредби, уреждащи формата и съдържанието на сравнителната реклама, следва да бъдат еднакви, а условията за използване на сравнителна реклама в държавите-членки следва да бъдат хармонизирани. Спазването на тези условия ще помогне да бъдат показани обективно ползите от различните сравнявани стоки. Сравнителната реклама може също така да насърчи конкуренцията между доставчиците на стоки и услуги в полза на потребителите.(7) Следва да бъдат създадени минимални и обективни критерии за определяне на това дали определена реклама е заблуждаваща.(8) Сравнителната реклама, когато сравнява основни, относими, проверими и представителни характеристики и не е заблуждаваща, може да бъде допустимо и полезно средство за информиране на потребителите. Желателно е да се предвиди широко понятие за сравнителна реклама, което да обхваща всички форми на сравнителна реклама.(9) Следва да бъдат създадени условия за позволена сравнителна реклама по отношение определяне на видовете практики, свързани със сравнителната реклама, които биха могли да нарушат конкуренцията, да причинят вреди на конкурентите и да имат неблагоприятно въздействие върху избора на потребителите. Подобни условия за допустима реклама следва да включват критерии за обективно сравняване на характеристиките на стоките и услугите.(10) В случаите когато в сравнителната реклама има позоваване или възпроизвеждане на резултати от сравнителни тестове, проведени от трети лица, следва да се прилагат международните конвенции за защита на авторското право, както и националните разпоредби относно договорната и извъндоговорната отговорност.(11) Условията на сравнителната реклама следва да кумулативни и да се спазват в тяхната цялост. В съответствие с Договора, изборът на форми и методи за прилагане на тези условия следва да бъде оставен на държавите-членки, доколкото тези форми и методи не са определени в настоящата директива.(12) Тези условия следва да включват, по-специално, разпоредбите, произтичащи от Регламент (ЕО) № 510/2006 на Комисията от 20 март 2006 г. относно закрилата на географски указания и наименования за произход на земеделски продукти и храни [5], и по-специално член 13 от него и другите разпоредби на Общността, приети в областта на земеделието.(13) Член 5 от Първа директива 89/104/ЕИО на Съвета от 21 декември 1988 г. за сближаване на законодателствата на държавите-членки относно марките [6] предоставя изключителни права на притежателя на регистрирана търговска марка, включително правото да попречи на трети лица да използват в търговските си отношения знак, който е еднакъв или подобен на търговската марка, по отношение на еднакви стоки или услуги или, когато е уместно - на други стоки.(14) Въпреки това, с оглед постигане на ефективност на сравнителната реклама може да се окаже необходимо определянето на стоките или услугите на конкурент чрез позоваване на търговска марка или търговско наименование, които са негова собственост.(15) Подобно използване на търговска марка, търговско наименование или други отличителни знаци на друго лице не нарушават изключителното право, когато са спазени условията, определени в настоящата директива, като целта е единствено да се направи разграничение от тях и по този начин обективно да се подчертаят разликите.(16) Лица или организации, които според националното законодателство имат правен интерес в тази връзка, следва да разполагат с възможността да предприемат действия срещу заблуждаваща и неразрешена сравнителна реклама както пред съда, така и пред административен орган, компетентен да се произнася по жалби или да започне съответно съдебно производство.(17) Съдилищата или административните органи следва да притежават правомощия да разпореждат или изискват прекратяване на заблуждаваща и неразрешена сравнителна реклама. В определени случаи може да се окаже желателно да се забрани заблуждаваща и неразрешената сравнителна реклама, дори преди тя да бъде публикувана. Това обаче по никакъв начин не означава, че държавите-членки са длъжни да въведат правила, изискващи систематичен предварителен преглед на рекламите.(18) Доброволният контрол, упражняван от саморегулиращи се органи за предотвратяване на заблуждаваща или неразрешена сравнителна реклама, може да доведе до избягване на административни или съдебни действия и по тази причина следва да бъде насърчаван.(19) Националното право определя тежестта на доказване, като обаче би било подходящо да се даде възможност на съдилищата и административните органи да изискват от търговците предоставянето на доказателства относно точността на направените от тях фактически твърдения.(20) Нормативното уреждане на сравнителната реклама е необходимо с оглед нормалното функциониране на вътрешния пазар. В тази връзка е необходимо действие на общностно равнище. Приемането на директива е подходящ инструмент, защото определя единни общи принципи, като същевременно дава възможност на държавите-членки да избират формата и подходящия метод за постигане на тези цели. Това отговаря на принципа на субсидиарност.(21) Настоящата директива не следва да засяга задълженията на държавите-членки по отношение на сроковете за въвеждане в националното законодателство и прилагането на директивите, посочени в част Б от приложение I,ПРИЕХА НАСТОЯЩАТА ДИРЕКТИВА:Член 1Целта на настоящата директива е защита на търговците от заблуждаваща реклама и несправедливите последици от нея, чрез определяне на условията, при които се допуска сравнителна реклама.Член 2По смисъла на настоящата директива:а) "реклама" означава всяко съобщение във връзка с търговия, занятие, занаят или професия, което има за цел да насърчи реализацията на стоки или услуги, включително на недвижими имоти, права и задължения;б) "заблуждаваща реклама" означава всяка реклама, която по какъвто и да е начин, включително чрез нейното представяне, подвежда или може да подведе лицата, до които е адресирана или достига, и поради това може да повлияе на тяхното икономическо поведение или по тези причини нанася или може да нанесе вреди на конкурент;в) "сравнителна реклама" означава всяка реклама, която пряко или косвено посочва конкурента или предлагани от него стоки или услуги;г) "търговец" означава всяко физическо или юридическо лице, което извършва дейност, свързана с неговия, търговска дейност, занаят, занятие или професия и всяко лице, действащо от името или за сметка на търговец;д) "субект на кодекс" означава всяко образувание, включително търговец или група търговци, отговарящо за изработването и преразглеждането на кодекс за поведение и/или за наблюдение на спазването на кодекса от лицата, които са се съгласили да бъдат обвързани от него.Член 3При определяне на това дали една реклама е заблуждаваща трябва да се вземат предвид всички нейни характеристики, и по-специално съдържаща се в нея информация относно:а) характеристиките на стоките и услугите, като например тяхната наличност, естество, изпълнение, състав, метод и дата на производство или предоставяне, пригодност за определени цели, употреба, количество, спецификации, географски или търговски произход или резултатите, които могат да се очакват от тяхната употреба, или резултатите и съществените характеристики на тестовете или проверките, извършвани върху стоките или услугите;б) цената или начина, по който се изчислява цената и условията, при които се доставят стоките или се предоставят услугите;в) естеството, характерните качества и правата на рекламодателя, като например идентификационни данни и активи, квалификация и права върху обекти на индустриална и търговска собственост, както и права върху интелектуална собственост или неговите награди и отличия.Член 4По отношение на сравнението, сравнителната реклама се допуска при следните условия:а) не е заблуждаваща по смисъла на член 2, буква б), член 3 и член 8, параграф 1 от настоящата директива или членове 6 и 7 от Директива 2005/29/ЕО на Европейския парламент и на Съвета от 11 май 2005 г. относно нелоялни търговски практики от страна на търговци към потребители на вътрешния пазар ("Директивата за нелоялните търговски практики") [7];б) сравнява стоки или услуги, предназначени за задоволяване на едни и същи нужди или предвидени за една и съща цел;в) обективно сравнява една или повече основни, относими, проверими и представителни характеристики на съответните стоки и услуги, които могат да включват и цена;г) не уврежда доверието в или омаловажава търговски марки, търговски наименования, други отличителни марки, стоки, услуги, дейности или обстоятелства за конкурент;д) за стоки с наименование за произход, във всеки случай се отнася до стоки с едно и също наименование;е) не използва по непочтен начин известността на търговска марка, търговско наименование или други отличителни знаци на конкурент или на наименование за произход на конкурентни стоки;ж) не представя стоки или услуги като имитация или копия на стоки или услуги, носещи защитена търговска марка или търговско наименование;з) не създава объркване сред търговци, рекламодатели и конкуренти или между търговски марки, търговски наименования, други отличителни знаци, стоки или услуги на рекламодателя и тези на конкурент.Член 51. Държавите-членки осигуряват наличието на подходящи и ефективни средства за борба със заблуждаващата реклама и налагат спазването на разпоредбите относно сравнителната реклама в интерес на търговци и потребители.Тези средства включват правни разпоредби, съгласно които лица или организации, които съгласно националното право имат правен интерес да се борят със заблуждаващата реклама или нормативното уреждане на сравнителната реклама, могат:а) да предприемат съдебни действия срещу подобна реклама;илиб) да сезират по повод рекламата административен орган, който е компетентен да се произнася по жалби или да започне съответното съдебно производство.2. Държавите-членки решават коя от възможностите, посочени във втора алинея от параграф 1 да изберат и дали да дадат възможност на съдилищата или на административните власти да изискват преди това да бъдат изчерпани други установени средства за разглеждане на жалби, включително посочените в член 6.Държавите-членки решават:а) дали тези правни възможности могат да бъдат насочени поотделно или заедно срещу няколко търговци от един и същи стопански отрасъл;иб) дали тези правни възможности могат да бъдат насочени срещу субект на кодекс, когато съответният кодекс позволява неспазването на законовите изисквания.3. В рамките на разпоредбите, предвидени в параграфи 1 и 2, държавите-членки предоставят правомощия на съдилищата или административните органи, като им дават възможност в случаите, когато преценят, че са необходими подобни мерки като вземат предвид интересите на всички заинтересовани страни, и по-специално обществения интерес:а) да разпоредят прекратяване или да образуват съответните законови производства, за да разпоредят прекратяване на заблуждаваща реклама или неразрешена сравнителна реклама;илиб) ако заблуждаващата реклама или неразрешената сравнителна реклама все още не е публикувана, но публикуването й предстои, да забранят или да предприемат необходимите правни действия за забрана на нейната публикация.Първа алинея се прилага и в случаите, когато липсва доказателство за действителна загуба или вреда, или за умисъл или небрежност от страна на рекламодателя.Държавите-членки приемат разпоредби за налагането по ускорена процедура на мерките, посочени в първа алинея. Мерките могат да са временни или окончателни – по преценка на държавите-членки.4. Държавите-членки могат да предоставят на съдилищата или административните органи правомощия, позволяващи им - с цел премахване на продължаващия ефект от заблуждаващата реклама или неразрешена сравнителна реклама, чието прекратяване е било постановено с влязло в сила решение:а) да изискват публикуване на пълния текст или части от съответното решение във форма, която считат за подходяща;б) допълнително да изискват публикуването на опровержение;5. Административните органи по буква б) на втора алинея, параграф 1 трябва:а) да бъдат образувани по начин, който не създава съмнения относно тяхната безпристрастност;б) да разполагат с необходимите правомощия, за да се произнасят по жалби, да наблюдават и да налагат спазването на решенията си;в) по правило да мотивират решенията си.6. Когато правомощията по параграфи 3 и 4 се упражняват изключително от административен орган, решенията винаги се мотивират. В този случай трябва да се предвидят процедури, позволяващи неправилното или необосновано упражняване на правомощията на административния орган или неправилния или необоснован отказ за упражняването на посочените правомощия да подлежи на съдебно обжалване.Член 6Настоящата директива не изключва доброволния контрол, който държавите-членки могат да насърчават, върху заблуждаваща или сравнителна реклама от саморегулиращи се органи и сезирането на такива органи от лица или организации по втора алинея на член 5, параграф 1, при условие че действията пред тези органи допълват съдебните или административните процедури, предвидени в посочения член.Член 7Държавите-членки предоставят на съдилищата или на административните органи правомощия, позволяващи им в рамките на гражданските или административните проиводства по член 5:а) да изискват от рекламодателя да представи доказателства за точността на фактическите твърдения в рекламата, ако при отчитане на правния интерес на рекламодателя и други страни в производството, подобно искане изглежда целесъобразно предвид обстоятелствата по делото, а по отношение на сравнителната реклама - да изискват от рекламодателя да предостави подобни доказателства в кратък срок;иб) да приемат фактическите твърдения за неточни, ако доказателство, изисквано в съответствие с буква а), не е предоставено или е счетено за недостатъчно от съда или административния орган.Член 81. Настоящата директива не изключва възможността държавите-членки да запазят или да приемат разпоредби с оглед осигуряване на по-голяма защита за търговци и конкуренти по отношение на заблуждаващата реклама.Първа алинея не се прилага за сравнителна реклама по отношение на сравнението.2. Разпоредбите на настоящата директива се прилагат, без да засягат разпоредбите на Общността по отношение на реклама на специфични стоки и/или услуги или за ограничения или забрани на реклами в определени медии.3. Разпоредбите на настоящата директива относно сравнителната реклама не задължават държавите-членки, които в съответствие с разпоредбите на Договора поддържат или въвеждат забрани относно реклами на определени стоки и услуги, независимо дали са наложени пряко или от компетентния орган или организация, отговорен за това съгласно законодателството на държавите-членки, за регулиране на упражняването на търговска, индустриална, занаятчийска или професионална дейност, да разрешава сравнителна реклама по отношение на тези стоки и услуги. Когато тези забрани са ограничени до определена медия, настоящата директива се прилага по отношение на медиите, които са изключени от приложното поле на съответните забрани.4. Никоя разпоредба от настоящата директива не е пречка за държавите-членки, в съответствие с разпоредбите на Договора, да запазват или да въвеждат забрани или ограничения върху използването на сравнения в рекламата на професионални услуги независимо дали са наложени пряко от компетентен орган или организация, компетентни да регулират упражняването на професионална дейност съгласно законодателството на държавите-членки.Член 9Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 10Директива 84/450/ЕИО се отменя, без да се засягат задълженията на държавите-членки по отношение на сроковете за транспониране в националното законодателство и прилагането на директивите, посочени в част Б на приложение I.Позоваванията на отменената директива се считат за позовавания на настоящата директива и следва да се тълкуват съобразно таблицата за съответствие, посочена в приложение II.Член 11Настоящата директива влиза в сила от 12 декември 2007 г.Член 12Адресати на настоящата директива са държавите-членки.Съставено в Страсбург на 12 декември 2006 година.За Европейския парламентПредседателJ. Borrell FontellesЗа СъветаПредседателM. Pekkarinen[1] Становище от 26 октомври 2006 г. (все още непубликувано в Официален вестник).[2] Становище на Европейския парламент от 12 октомври 2006 г. (все още непубликувано в Официален вестник) и Решение на Съвета от 30 ноември 2006 г.[3] ОВ L 250, 19.9.1984 г., стр. 17. Директива, последно изменена с Директива 2005/29/ЕО на Европейския парламент и на Съвета (ОВ L 149, 11.6.2005 г., стр. 22).[4] Виж приложение I, част А.[5] ОВ L 93, 31.3.2006 г., стр. 12.[6] ОВ L 40, 11.2.1989 г., стр. 1. Директива, изменена с Решение 92/10/ЕИО (ОВ L 6, 11.1.1992 г., стр. 35.[7] ОВ L 149, 11.6.2005 г., стр. 22.--------------------------------------------------ПРИЛОЖЕНИЕ IЧАСТ АОтменена директива с последващите ѝ измененияДиректива на Съвета 84/450/ЕИО (ОВ L 250, 19.9.1984 г., стр. 17) | |Директива 97/55/ЕО на Европейския парламент и на Съвета (ОВ L 290, 23.10.1997 г., стр. 18) | |Директива 2005/29/ЕО на Европейския парламент и на Съвета (ОВ L 149, 11.6.2005 г., стр. 22) | само член 14 |ЧАСТ БСписък на сроковете за транспониране в националното законодателство и прилагане(съгласно член 10)Директива | Срок за транспониране | Дата на прилагане |84/450/ЕИО | 1 октомври 1986 г. | — |97/55/ЕО | 23 април 2000 г. | — |2005/29/ЕО | 12 юни 2007 г. | 12 декември 2007 г. |--------------------------------------------------ПРИЛОЖЕНИЕ IIТАБЛИЦА НА СЪОТВЕТСТВИЕДиректива 84/450/ЕИО | Настоящата директива |Член 1 | Член 1 |Член 2, встъпителни думи | Член 2, встъпителни думи |Член 2, точка 1 | Член 2, буква а) |Член 2, точка 2 | Член 2, буква б) |Член 2, точка 2а | Член 2, буква в) |Член 2, точка 3 | Член 2, буква г) |Член 2, точка 4 | Член 2, буква е) |Член 3 | Член 3 |Член 3а, параграф 1 | Член 4 |Член 4, параграф 1, първа алинея, първо изречение | Член 5, параграф 1, първа алинея |Член 4, параграф 1, първа алинея, второ изречение | Член 5, параграф 1, втора алинея |Член 4, параграф 1, втора алинея | Член 5, параграф 2, първа алинея |Член 4, параграф 1, трета алинея | Член 5, параграф 2, втора алинея |Член 4 параграф 2, първа алинея, встъпителни думи | Член 5, параграф 3, първа алинея, встъпителни думи |Член 4, параграф 2, първа алинея, първо тире | Член 5, параграф 3, първа алинея, буква а) |Член 4, параграф 2, първа алинея, второ тире | Член 5, параграф 3, първа алинея, буква б) |Член 4, параграф 2, първа алинея, заключителни думи | Член 5, параграф 3, втора алинея |Член 4 параграф 2, втора алинея, встъпителни думи | Член 5, параграф 3, трета алинея |Член 4, параграф 2, втора алинея, първо тире | Член 5, параграф 3, трета алинея |Член 4, параграф 2, втора алинея, второ тире | Член 5, параграф 3, трета алинея |Член 4, параграф 2, втора алинея, встъпителни думи | Член 5, параграф 3, трета алинея |Член 4, параграф 2, трета алинея, встъпителни думи | Член 5, параграф 4, встъпителни думи |Член 4, параграф 2, трета алинея, първо тире | Член 5, параграф 4, буква а) |Член 4, параграф 2, трета алинея, второ тире | Член 5, параграф 4, буква б) |Член 4, параграф 3, първа алинея | Член 5, параграф 5 |Член 4, параграф 3, втора алинея | Член 5, параграф 6 |Член 5 | Член 6 |Член 6 | Член 7 |Член 7, параграф 1 | Член 8, параграф 1, първа алинея |Член 7, параграф 2 | Член 8, параграф 1, втора алинея |Член 7, параграф 3 | Член 8, параграф 2 |Член 7, параграф 4 | Член 8, параграф 3 |Член 7, параграф 5 | Член 8, параграф 4 |Член 8, първа алинея | — |Член 8, втора алинея | Член 9 |— | Член 10 |— | Член 11 |Член 9 | Член 12 |— | Приложение I |— | Приложение II |--------------------------------------------------


title: Директива на Съвета от 26 септември 1983 година относно пределно допустимите стойности и целевите показатели за качество за заустванията на кадмий

text:
Важна правна забележка

|

31983L0513

Официален вестник n° L 291 , 24/10/1983 стр. 0001 - 0008 специално испанско издание: глава 15 том 4 стр. 0131  специално португалско издание глава 15 том 4 стр. 0131  специално финландско издание: глава 15 том 4 стр. 0140  специално шведско издание: глава 15 том 4 стр. 0140  специално чешко издание глава 15 том 01 стр. 210  - 218 специално испанско издание глава 15 том 01 стр. 210  - 218 специално унгарско издание глава 15 том 01 стр. 210  - 218 специално литвийско издание глава 15 том 01 стр. 210  - 218 LV.ES глава 15 том 01 стр. 210  - 218 MT.ES глава 15 том 01 стр. 210  - 218 PL.ES глава 15 том 01 стр. 210  - 218 SK.ES глава 15 том 01 стр. 210  - 218 специално словенско издание глава 15 том 01 стр. 210  - 218

		19830926Директива на Съветаот 26 септември 1983 годинаотносно пределно допустимите стойности и целевите показатели за качество за заустванията на кадмий(83/513/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално членове 100 и 235 от него,като взе предвид Директива 76/464/ЕИО на Съвета от 4 май 1976 г. относно замърсяването, причинено от заустване на някои опасни вещества във водната среда на Общността [1], и по-специално членове 6 и 12 от нея,като взе предвид предложението на Комисията [2],като взе предвид становището на Асамблеята [3],като взе предвид становището на Икономическия и социален комитет [4],като има предвид, че с оглед опазване на водната среда на Общността от замърсяване с някои опасни вещества член 3 от Директива 76/464/ЕИО въвежда режим на предварителни разрешителни, с който се определят емисионните норми за веществата от списък I от нейното приложение; като има предвид, че член 6 от същата директива предвижда определянето на пределно допустими стойности за емисионните норми, но също определянето на целеви показатели за качество на водната среда, засегната от заустванията на тези вещества;като има предвид, че кадмият и неговите съединения са включени в списък I;като има предвид, че държавите-членки са длъжни да прилагат пределно допустимите стойности, с изключение на случаите, когато те могат да използват целевите показатели за качество;като има предвид, че тъй като замърсяването, дължащо се на отделянето на кадмий във водите, е предизвикано от голям брой промишлени предприятия, необходимо е да се определят специфични пределно допустими стойности в зависимост от вида промишленост и да се определят целевите показатели за качество на водната среда, в която се зауства кадмият от тези промишлени дейности;като има предвид, че въпреки това понастоящем не е възможно да се определят пределно допустими стойности за заустванията в резултат на производството на фосфорна киселина и на фосфорни торове от фосфоритна руда;като има предвид, че целта на целевите показатели за качество трябва да е да се премахне замърсяването с кадмий на различните части от водната среда, които могат да бъдат засегнати от заустванията на кадмий;като има предвид, че тези целеви показатели за качество трябва да са изрично определени за тази цел, а не с намерение да се установяват правила за защита на потребителите или за продажбата на продукти от водната среда;като има предвид, че с оглед държавите-членки да могат да докажат спазването на целевите показатели за качество следва да се предвиди специална процедура за контрол;като има предвид, че следва да се предвиди наблюдение от държавите-членки на водната среда, засегната от горепосочените отделяния на кадмий, с оглед ефективното прилагане на настоящата директива; като има предвид, че правомощията за въвеждането на такъв контрол не са предвидени в член 6 от Директива 76/464/ЕИО; като има предвид, че тъй като специалните правомощия за действие за приемането на тази директива, не са предвидени в Договора, следва да се приложи член 235 от Договора;като има предвид важността на това, Комисията да представя на Съвета на всеки пет години сравнителна оценка на прилагането на настоящата директива от държавите-членки;като има предвид, че тъй като подземните води са предмет на Директива 80/68/ЕИО [5], те не влизат в приложното поле на настоящата директива,като има предвид, че равнището на индустриализация на Гренландия е много ниско поради общото състояние на острова и по-специално слабата му населеност, както и неговата значителна площ и особеното му географско положение; като има предвид, че поради това настоящата директива не следва да се прилага за Гренландия,ПРИЕ НАСТОЯЩАТА ДИРЕКТИВА:Член 11. Настоящата директива:- определя в съответствие с член 6, параграф 1 от Директива 76/464/ЕИО пределно допустимите стойности на емисионните норми за кадмия, заустван от промишлени предприятия по смисъла на член 2, буква "д" от настоящата директива,- определя в съответствие с член 6, параграф 2 от Директива 76/464/ЕИО целевите показатели за качество по отношение на кадмия във водната среда,- определя в съответствие с член 6, параграф 4 от Директива 76/464/ЕИО сроковете за спазване на условията, предвидени в разрешителните на компетентните органи на държавите-членки за съществуващите зауствания,- определя в съответствие с член 12, параграф 1 от Директива 76/464/ЕИО сравнителните методи за измерване, които дават възможност да се определи съдържанието на кадмий в заустванията и във водната среда,- установява в съответствие с член 6, параграф 3 от Директива 76/464/ЕИО процедура за мониторинг,- предписва държавите-членки да сътрудничат в случай на зауствания, които замърсяват водите на няколко държави-членки.2. Настоящата директива е приложима за водите, посочени в член 1 от Директива 76/464/ЕИО, с изключение на подземните води.Член 2По смисъла на настоящата директива:а) "кадмий" е:- химичният елемент кадмий,- кадмият в едно от неговите съединения;б) "пределно допустими стойности" са стойностите, дадени в приложение I;в) "целеви показатели за качество" са изискванията, дадени в приложение II;г) "преработка на кадмий" е всеки промишлен процес, водещ до производството или използването на кадмий, или всеки друг промишлен процес, за който е присъщо наличието на кадмий;д) "промишлено предприятие" е всяко предприятие, в което се извършва преработката на кадмий или на всяко друго вещество, съдържащо кадмий;е) "съществуващо предприятие" е промишленото предприятие, което работи към датата на нотифициране на настоящата директива;ж) "ново предприятие" е:- промишленото предприятие, пуснато в експлоатация след датата на нотифициране на настоящата директива,- съществуващото предприятие, чийто капацитет за преработка на кадмий се е увеличил значително след датата на нотифициране на настоящата директива.Член 31. Пределно допустимите стойности, определените срокове за спазване на тези стойности и процедурата за мониторинг, които следва да се прилагат за отделянията, са дадени в приложение I.2. Пределно допустимите стойности обикновено се прилагат на пункта, където отпадъчните води, съдържащи кадмий, се извеждат от промишленото предприятие.Ако отпадъчните води, съдържащи кадмий, се преработват извън промишленото предприятие в преработвателна инсталация за премахване на кадмия, държавата-членка може да разреши граничните стойности да се прилагат на пункта, където се извеждат отпадъчните води от преработвателната инсталация.3. Разрешителните, предвидени в член 3 от Директива 76/464/ЕИО, трябва да съдържат предписания, които са толкова строги, колкото тези, дадени в приложение I към настоящата директива, с изключение на случая, когато държава-членка спазва член 6, параграф 3 от Директива 76/464/ЕИО въз основа на приложения II и IV към настоящата директива.Тези разрешителни се преразглеждат най-малко на всеки четири години.4. Без да се засягат задълженията им, произтичащи от параграфи 1, 2 и 3, както и разпоредбите на Директива 76/464/ЕИО, държавите-членки могат да издават разрешителни за новите предприятия, само ако тези предприятия прилагат нормите, съответстващи на най-добрите налични технически средства, когато това е необходимо, за да се премахне замърсяването в съответствие с член 2 от споменатата директива или за да се предотвратят нарушения на конкуренцията.Независимо от метода, който приема, държавата-членка в случая, когато поради технически причини предвидените мерки не съответстват на най-добрите налични технически средства, представя на Комисията преди издаването на разрешително доказателства за тези причини.Комисията предава незабавно тези доказателства на останалите държави-членки и изпраща на всички държави-членки във възможно най-кратък срок доклад със своето становище за дерогацията, посочена във втора алинея. Ако е необходимо, тя представя едновременно с това подходящи предложения на Съвета.5. Сравнителният метод за анализ, който следва да се използва за определяне на наличието на кадмий, е даден в приложение III, точка 1. Други методи могат да се използват при условие че границите на откриваемост, точността и верността на тези методи са поне толкова валидни, колкото тези, които са посочени в приложение III, точка 1. Верността, която се изисква при измерване на дебита на потока на отпадъчните води, е определена в приложение III, точка 2.Член 4Съответните държави-членки извършват мониторинг на водната среда, засегната от заустването на отпадъци от промишлените предприятия.В случай на зауствания, засягащи водите на няколко държави-членки, съответните държави-членки си сътрудничат с цел съгласуване на процедурите за мониторинг.Член 51. Въз основа на сведенията, които държавите-членки са ѝ предоставили в съответствие с член 13 от Директива 76/464/ЕИО и по нейно искане, за всеки отделен случай, по-специално относно:- данните за разрешителните, които определят емисионните норми за отделянето на кадмий,- резултатите от описа на отделянето на кадмий във водите, посочени в член 1, параграф 2,- резултатите от измерванията, извършени от националната мрежа, създадена с оглед определяне на концентрациите на кадмий, Комисията прави сравнителна оценка на прилагането на настоящата директива от държавите-членки.2. На всеки пет години и първоначално четири години, считано от съобщаването на настоящата директива, Комисията представя на Съвета сравнителната оценка, посочена в параграф 1.3. При промяна в научните познания, свързани главно с токсичността, устойчивостта и натрупването на кадмий в живите организми и утайките, или в случай на усъвършенстване на най-добрите налични технически средства, Комисията представя на Съвета подходящи предложения, насочени към по-строги, ако е необходимо, пределно допустими стойности и целеви показатели за качество или към определянето на нови пределно допустими стойности и на нови целеви показатели за качество.Член 61. Държавите-членки въвеждат в сила мерките, необходими за да се съобразят с настоящата директива в срок до две години, считано от нейното нотифициране. Те незабавно информират Комисията за това.2. Държавите-членки съобщават на Комисията текста на разпоредбите от вътрешното законодателство, които те приемат в областта, регулирана от настоящата директива.Член 7Настоящата директива не се прилага за Гренландия.Член 8Адресати на настоящата директива са държавите-членки.Съставено в Брюксел на 26 септември 1983 година.За СъветаПредседателC. Simitis[1] ОВ L 129, 18.5.1976 г., стр. 23.[2] ОВ C 118, 21.5.1981 г., стр. 3.[3] ОВ C 334, 20.12.1982 г., стр. 138.[4] ОВ C 230, 10.9.1981 г., стр. 22.[5] ОВ L 20, 26.1.1980 г., стр. 43.--------------------------------------------------19830926ПРИЛОЖЕНИЕ IПределно допустими стойности, определени срокове за спазване на тези стойности и процедура за мониторинг на заустванията1. Пределно допустими стойности и сроковеПромишлен отрасъл [1] | Мерна единица | Пределно допустимите стойности, които трябва да се спазват, считано от: |1 януари 1986 г. | 1 януари 1989 г. [2] |1.Добив на цинк, рафиниране на олово и цинк, производство на кадмий и цветна металургия | Милиграма кадмий на литър отпадъци | 0,3 [3] | 0,2 [3] |2.Производство на съединения на кадмия | Милиграма кадмий на литър отпадъци | 0,5 [3] | 0,2 [3] |Грама отпадъчен кадмий на килограм обработен кадмий | 0,5 [4] | [5] |3.Производство на пигменти | Милиграма кадмий на литър отпадъци | 0,5 [3] | 0,2 [3] |Грама отпадъчен кадмий на килограм обработен кадмий | 0,3 [4] | [5] |4.Производство на стабилизатори | Милиграма кадмий на литър отпадъци | 0,5 [3] | 0,2 [3] |Грама отпадъчен кадмий на килограм обработен кадмий | 0,5 [4] | [5] |5.Производство на първични и вторични акумулатори | Милиграма кадмий на литър отпадъци | 0,5 [3] | 0,2 [3] |Грама отпадъчен кадмий на килограм обработен кадмий | 1,5 [4] | [5] |6.Галванизиране [6] | Милиграма кадмий на литър отпадъци | 0,5 [3] | 0,2 [3] |Грама отпадъчен кадмий на килограм обработен кадмий | 0,3 [4] | [5] |7.Производство на фосфорна киселина и/или на фосфорни торове от фосфоритна руда [7] | | — | — |2. Пределно допустимите стойности, изразени в концентрация, които по принцип не трябва да бъдат превишавани, са дадени в таблицата по-горе за промишлените отрасли в рубриките 2, 3, 4, 5 и 6. Във всички случаи тези пределно допустими стойности, изразени в максимални концентрации, не могат да надвишават пределно допустимите стойности, изразени в максимални количества, разделени на потребностите от вода на килограм обработен кадмий. Въпреки това, като се има предвид, че концентрацията на кадмий в отпадъчните води зависи от съответния воден обем, който е различен в зависимост от методите и предприятията, пределно допустимите стойности, изразени в количество отпадъчен кадмий спрямо количеството обработен кадмий, дадени в таблицата по-горе, трябва да се спазват във всички случаи.3. Пределно допустимите стойности на среднодневните стойности са равни на удвоените пределно допустими стойности на съответните средномесечни стойности, дадени в таблицата по-горе.4. За да се провери дали отпадъците удовлетворяват емисионните норми, установени в съответствие с пределно допустимите стойности, определени в настоящото приложение, трябва да се въведе процедура за мониторинг.Тази процедура трябва да предвижда вземане и анализ на проби, измерване на дебита на заустванията и на количеството обработен кадмий.Ако е невъзможно да се определи количеството обработен кадмий, процедурата за мониторинг може да се основава на количеството кадмий, което може да се използва в зависимост от производствената мощност, на която се основава разрешителното.5. Взема се представителна проба от заустването в продължение на двадесет и четири часа. Количеството заустен кадмий за един месец трябва да се изчисли на базата на ежедневно заустваните количества кадмий.Въпреки това, опростена процедура за мониторинг може да се въведе за промишлените предприятия, които не заустват повече от 10 кг кадмий годишно. В промишлените галванични предприятия може да се въведе опростена процедура за мониторинг, само ако общият обем на електролитните утаечни вани не надвишава 1,5 м3.[1] Пределно допустимите стойности се определят в случай на нужда от Съвета впоследствие. Междувременно държавите-членки определят самостоятелно в съответствие с Директива 76/464/ЕИО емисионни норми за отделянето на кадмий. Тези норми трябва да отчитат най-добрите налични технически средства и трябва да са не по-малко строги от най-близката сравнителна пределно допустима стойност, дадена в настоящото приложение.[2] Въз основа на опита, придобит от прилагането на настоящата директива, Комисията съгласно член 5, параграф 3 представя своевременно на Съвета предложения за определяне на по-ограничителни пределно допустими стойности с оглед влизането им в сила през 1992 година.[3] Средномесечна концентрация на общото съдържание на кадмий, претеглен спрямо дебита на потока.[4] Средномесечна стойност.[5] Понастоящем е невъзможно да се определят пределно допустимите стойности, изразени в тегло. Съветът определя тези стойности според случая, както е предвидени в член 5, параграф 3 от настоящата директива. Ако Съветът не определи пределно допустими стойности, изразените в тегло стойности, дадени в колона " 1 януари 1986 г.", се запазват.[6] Държавите-членки могат временно да отложат до 1 януари 1989 г. прилагането на пределно допустимите стойности за предприятията, които не заустват повече от 10 кг кадмий годишно и в които общият обем на електролитните утаечни вани е под 1,5 м3, когато поради техническото или административното състояние тази мярка е абсолютно наложителна.[7] На настоящия етап не съществуват икономически осъществими технически методи за системно извличане на кадмий от отпадъците, произтичащи от производството на фосфорна киселина и/или на фосфорни торове от фосфоритна руда. Поради това не е определена никаква пределно допустима стойност за тези отпадъци. Липсата на тези пределно допустими стойности не освобождава държавите-членки от задължението им по Директива 79/464/ЕИО да определят емисионни норми за тези зауствания.--------------------------------------------------19830926ПРИЛОЖЕНИЕ IIЦелеви показатели за качествотоЗа тези от държавите-членки, които прилагат изключението, посочено в член 6, параграф 3 от Директива 76/464/ЕИО, емисионните норми, които държавите-членки трябва да разработят и да прилагат в съответствие с член 5 от същата директива, се определят по такъв начин, че съответният целеви показател или показатели за качество, измежду изброените по-долу, да бъде спазван в района, засегнат от заустванията на кадмий. Компетентният орган посочва засегнатия район във всеки случай и избира измежду целевите показатели за качество, дадени в точка 1, този или тези, които той преценява за подходящи, предвид предназначението на засегнатия район, отчитайки факта, че целта на настоящата директива е да се премахне всяко замърсяване.1. С цел да се премахне замърсяването по смисъла на Директива 76/464/ЕИО и в съответствие с член 2 от същата директива целевите показатели за качество по-долу [1], измерени достатъчно близо до пункта на изхвърляне, са [2]:1.1. общата концентрация на кадмий във вътрешните повърхностни води, засегнати от изхвърлянията, не трябва да надвишава 5 μg/l;1.2. концентрацията на разтворен кадмий във водите на естуарите, засегнати от изхвърлянията, не трябва да надвишава 5 μg/l;1.3. концентрацията на разтворен кадмий в териториалните морски води и във вътрешните крайбрежни води, засегнати от заустванията, освен водите на естуарите, не трябва да надвишава 2,5 μg/l;1.4. в случая на води, използвани за производството на питейна вода, съдържанието на кадмий трябва да отговаря на изискванията на Директива 75/440/ЕИО [3].2. Освен изискванията по-горе, концентрациите на кадмий трябва да се определят от националната мрежа, посочена в член 5, и резултатите трябва да се сравнят със следните концентрации [2]:2.1. в случая на вътрешни повърхностни води, обща концентрация на кадмий от 1 μg/l;2.2. в случая на води на естуарите, концентрация на разтворен кадмий от 1 μg/l;2.3. в случая на териториални морски води и на вътрешни крайбрежни води, освен водите на естуарите, концентрация на разтворен кадмий от 0,5 μg/l.Ако тези концентрации не са спазени на един от пунктовете на националната мрежа, причините за това трябва да се докладват на Комисията.3. Концентрацията на кадмий в утайките и/или в черупчестите видове, ако е възможно от вида Mytilus édulis, не трябва да се увеличава значително във времето.4. Когато повече целеви показатели за качество се прилагат за водите в един район, качеството на водите трябва да е достатъчно, за да отговаря на всеки от тези целеви показатели.[1] Концентрациите на кадмий, посочени в точки 1.1, 1.2 и 1.3 представляват минималните изисквания, необходими за опазване на живота във водата.[2] С изключение на целевия показател за качество, посочен в точка 1.4, всички концентрации се отнасят за средноаритметичното на резултатите, получени в продължение на една година.[3] Директива 75/440/ЕИО се отнася до изискванията за качество на повърхностните води, предназначени за производство на питейна вода в държавите-членки (ОВ L 194, 25.7.1975 г., стр. 26).Тя предвижда за кадмия задължителна стойност от 5 μg/l в 95 % от взетите проби.--------------------------------------------------19830926ПРИЛОЖЕНИЕ IIIСравнителни методи за измерване1. Сравнителният метод за анализ, използван за определяне на съдържанието на кадмий във водите, в утайките и в мекотелите и ракообразните, е безпламъкова атомноабсорбционна спектрофотометрия, след подходящо съхранение и обработка на пробата.Границите на откриваемост [1] трябва да са такива, че да е възможно да се измери концентрацията на кадмий с вярност [1] от ± 30 % и точност [1] от ± 30 % за следните концентрации:- в случая на изхвърляния, една десета от максимално разрешената концентрация на кадмий, определена в разрешителното,- в случая на повърхностни води, 0,1 μg/l или една десета от концентрацията на кадмий, определена от целевия показател за качество, като се прилага най-високата стойност,- в случая на мекотели ракообразни, 0,1 mg/kg влажно тегло;- в случая на утайки, една десета от концентрацията на кадмий в пробата или 0,1 mg/kg сухо тегло, извършено изсушаване между 105 и 110 °C с постоянно тегло, като се прилага най-високата стойност.2. Измерването на дебита на потока трябва да се извършва с точност от ± 20 %.[1] Определенията на тези термини са дадени в Директива 79/869/ЕИО на Съвета от 9 октомври 1979 г. за методите за измерване и честотата на вземане на проби и на анализ на повърхностните води, предназначени за производството на питейна вода в държавите-членки (ОВ L 271, 29.10.1979 г., стр. 44).--------------------------------------------------19830926ПРИЛОЖЕНИЕ IVПроцедура за контрол на целевите показатели за качество1. За всяко разрешително, издадено в съответствие с настоящата директива, компетентният орган уточнява предписанията, условията и реда за наблюдение и сроковете, за да се гарантира спазването на въпросния целеви показател или показатели за качество.2. В съответствие с член 6, параграф 3 от Директива 76/464/ЕИО държавата-членка за всеки избран и прилаган целеви показател за качество докладва на Комисията за:- пунктовете на изхвърляне и устройството за дисперсия,- района, в който се прилага целевият показател за качеството,- местонахождението на пунктовете за вземане на проба,- честотата на вземане на проба,- методите за вземане на проба и за измерване,- получените резултати.3. Пробите трябва да са достатъчно представителни за качеството на водната среда в района, засегнат от изхвърлянията, и честотата на вземане на проба трябва да е достатъчна, за да покаже евентуалните изменения във водната среда, отчитайки по-специално природните изменения в хидрологичния режим.--------------------------------------------------